**Előterjesztés**

**Szombathely Megyei Jogú Város Közgyűlése**

**Gazdasági és Városstratégiai Bizottság 2018. április 10–i rendkívüli ülésére**

**Javaslat sportszervezetek támogatására**

Szombathely Megyei Jogú Város Önkormányzata Közgyűlésének az önkormányzat 2018. évi gazdálkodásáról szóló 3/2018. (II. 21.) önkormányzati rendeletének 11. § (10) bekezdése az alábbiakat rögzíti.

 „Az önkormányzat által alapított és fenntartott költségvetési intézmények kivételével támogatás éves 10.000 eFt összeghatár felett annak adható, aki a működésének egészét tekintve a 2017. év teljes pénzügyi, szakmai beszámolóját, valamint a 2018. évi pénzügyi, szakmai tervét benyújtja, és az alapján a Gazdasági és Városstratégiai Bizottság a támogatást jóváhagyta. Amely szervezet 2017. évben 10.000 eFt összeghatár felett kapott támogatást, 2018. évben csak akkor kaphat támogatást, ha a működésének egészét tekintve a 2017. év teljes pénzügyi, szakmai beszámolóját benyújtja, és az alapján a Gazdasági és Városstratégiai Bizottság a támogatást jóváhagyta.”

A Közgyűlés a 2018. évi költségvetésről szóló rendéletében a Sport ágazat kiadásai között külön tételsoron 15.000.000,- Ft előirányzatot biztosított a Szombathelyi Kézilabda Klub és Akadémia 2018. évi működési költségeihez.

Szóban forgó sportszervezet a fentiekben foglaltaknak megfelelően elkészítette az előírt dokumentumokat, amelyek jelen előterjesztés mellékletét képezik.Tájékoztatom a Tisztelt Bizottságot, hogy az előterjesztés melléklete elektronikus úton kerül megküldésre, amelyek elérhető és letölthető a [www.szombathely.hu](http://www.szombathely.hu) honlapon a „Közgyűlés / e-bizottság/ 2018” menüpont alatt.

Kérem a Tisztelt Bizottságot, hogy az előterjesztést megtárgyalni, és a határozati javaslatokat elfogadni szíveskedjék.

Szombathely, 2018. április „ ”

**(: Koczka Tibor :)**

**HATÁROZATI JAVASLAT**

**…../2018. (IV. 10.) GVB számú határozat**

1. Szombathely Megyei Jogú Város Közgyűlése Gazdasági és Városstratégiai Bizottsága Szombathely Megyei Jogú Város Önkormányzata Közgyűlésének az önkormányzat 2018. évi gazdálkodásáról szóló 3/2018. (II. 21.) önkormányzati rendeletének 11. § (10) bekezdése alapján a Szombathelyi Kézilabda Klub és Akadémia2017. évi pénzügyi, szakmai beszámolóját, valamint a 2018. évi pénzügyi, szakmai tervét megtárgyalta, és az alapján a Sportszervezet 2018. évi támogathatóságát jóváhagyja.
2. A Bizottság felkéri az Előterjesztőt, hogy a támogatással kapcsolatos teendőket a Közgyűlés 47/2013. (XII.4.) Kgy. számú, az önkormányzati forrásátadásról szóló rendeletének megfelelően végezze el.

**Felelős: Koczka Tibor alpolgármester**

**Lendvai Ferenc, a Bizottság elnöke**

**Molnár Miklós gazdaságfejlesztésért felelős alpolgármester**

**(A végrehajtás előkészítéséért: Dr. Bencsics Enikő, az Egészségügyi és Közszolgálati Osztály vezetője.)**

**Határidő: azonnal**